recursal/SuperWikiNEXT-32B huggingface dataset:
**שי וואייז** (באנגלית: **Shay Wize**; נולד בשם **שי מנשה לוי** ב-11 בנובמבר 1991) הוא זמר-יוצר ישראלי.

אלבום הבכורה שלו "Fairytales" יצא בפברואר 2021 וקצר שבחים ממבקרי מוזיקה שיריו מתוך האלבום "I Don't Believe In Love" ו-"Fairytales" הגיעו למצעד ה-50 השירים המחופשים ביותר בשזאם בארצות הברית סיאטל וקנזס.

ביוגרפיה
--------

שי וואייז גדל ברמת גן, לצד שלוש אחיות ואח אחד.

בשנים 2006 - 2008 למד פסנתר בקונסרבטריון רמת גן, ולימד את עצמו לנגן על גיטרה קלאסית.

למד בתיכון אורט ע"ש אבין ברמת גן.

בסיום לימודיו שירת שירות לאומי כמדריך היסטוריה וניהל את דף הפייסבוק במוזיאון בית ויצמן במכון ויצמן. אחרי שהשתחרר עסק בשיווק דיגיטלי.

קריירה מוזיקלית
---------------

בשנת 2010 עזב שי וואייז את רמת גן ועבר לרחובות, שם החל בתהליך של הפקת אלבומו הראשון.

בשנת 2017 יצא הסינגל הראשון שלו מתוך האלבום שגם הוא נקרא "Fairytales" והושמע בתחנות רדיו ארציות, וכך הוציא באופן הדרגתי את השירים מהאלבום. בפברואר 2021 יצא האלבום "Fairytales" באופן רשמי במהדורה מוגבלת כשחצי מעותקיו נמכרו מראש. נכון לתאריך 14 במרץ 2021 - 32 ימים אחרי שהאלבום הראשון שלו "Fairytales" שוחרר הוא עבר את מאה האלף האזנות בספוטיפיי, ושיריו ביוטיוב מיוזיק הגיעו ליותר מחצי מיליון האזנות. במרץ 2021 השיר "I Don't Believe In Love" והשיר "Fairytales" מהאלבום הופיעו במצעד טופ חמישים של שזאם בסיאטל וקנזס בארצות הברית.

ב-2021 שחרר שני סינגלים My Lady  ואת "You". ב-5 לינואר 2023 שחרר שיר ראשון בעברית ששמו "חומות" אותו כתב, הלחין והפיק. השיר שוחרר עם קליפ אנימציה שכל פריים צויר ביד. הקליפ והשיר עוסק בחומות החברתיים של כל קבוצה חברתית בחברה הישראלית: בין גברים לנשים, חילונים דתיים ועוד.

במרץ 2024 שחרר את השיר "Home". את השיר הוא כתב לפני השביעי לאוקטובר, ובעקבות אירועי המלחמה שינה את המילים, הלחן והעיבוד והקדיש אותו לחטופים, והופיע בחדשות הלילה של כאן 11 עם שירו החדש.

קישורים חיצוניים
----------------

* אתר האינטרנט הרשמי של שי וואייז
* שי וואייז, ברשת החברתית פייסבוק

* שי וואייז, ברשת החברתית אינסטגרם

* שי וואייז, סרטונים בערוץ היוטיוב

* שי וואייז, באתר אייטונס (באנגלית)

* שי וואייז, באתר ספוטיפיי

* שי וואייז, באתר Last.fm (באנגלית)

הערות שוליים
------------

1. 1 2  יעקב בר-און, ‏שי וואייז מוציא אלבום בכורה באנגלית ומכוון לחו"ל, באתר מעריב אונליין, 1 במרץ 2021
2. ↑  שי וואייז מוציא אלבום בכורה באנגלית ומכוון לחו"ל, באתר www.maariv.co.il
3. ↑  מערכת האתר, האזינו ל" Fairytales", אלבום הבכורה באנגלית של הזמר הרחובותי, שי וואייז שקבל כבר קרוב ל-100 אלף האזנות בספוטיפיי
4. ↑  תוכנית רדיו - HIT רובי רבינוביץ' מראיין את שי וואייז
5. ↑  *Fairytales*, נבדק ב-2021-03-14
6. ↑  *Shay Wize - My Lady (Official Music Video)*, נבדק ב-2024-04-05
7. ↑  *Shay Wize - You (Official Lyric Video)*, נבדק ב-2024-04-05
8. ↑  אפי טריגר, וידאו+אודיו: חומות – שי וואייז, באתר אפי טריגר - פופ טארטס, ‏2023-01-25
9. ↑  *Shay Wize interview for IPBC Kan 11 News | שי וואייז בראיון לכאן 11*, נבדק ב-2024-04-05
10. ↑  *Shay Wize (שי וואייז) performs 'Home' at IPBC Kan 11 News (כאן 11)*, נבדק ב-2024-04-05

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008594160005171
* VIAF: 4159335420312962805
* WorldCat (עם VIAF): 4159335420312962805

 |
**בֶרְגָמוֹט** הוא תת-זן של עץ הנוצר מהכלאה של חושחש עם לימון מתוק. זן זה קרוי גם תפוז ברגמוט, אם כי צבעו, צורתו וטעמו שונים מזה של התפוז הרגיל.

מאפיינים
--------

פרי העץ בעל ריח ריחני בולט, צורתו כשל אגס קטן, גונו ירוק וטעמו מר. העץ גדל באופן טבעי בדרום מזרח אסיה.

הברגמוט מכיל רעלן בשם פסוראלן (הקיים גם בירקות ופירות שונים) אשר במריחתו על העור מגביר את רגישותו לשמש ומדרבן שיזוף ונמשים, כמו גם נזקי קרינה נלווים. תמצית פסוראלן משמן הברגמוט שימשה כמדרבן שיזוף בשלהי המאה ה-20, טרם ההבנה של נזקי השמש ל-DNA בחשיפה ממושכת (בשנת 1996 הופסק השימוש בו מסיבות אלו).

שימוש מסחרי
-----------

כיום הברגמוט מגודל מסחרית בקלבריה, איטליה למטרות הפקת שמן ריחני מקליפתו. שמן זה משמש לארומתרפיה, כתוסף בישום וכמו כן כתוסף מזון, למשל בתערובת תה ארל גריי. הפרי אינו משווק למאכל, היות שטעמו מר וחומצי יותר מאשכולית. במקומות מסוימים ביוון ובטורקיה משתמשים בפרי וקליפתו כבסיס לריבות, סירופים וליקרים שונים.

נפוץ מאד כתערובת בשמים, בשמים מפורסמים רבים מכילים רכיב ברגמוט. כמו גם סבונים, שמפו ועוד. ריחו נחשב לנעים ולמרגיע, ולכן פופולרי במוצרי ארומה.

מקור אטימולוגי
--------------

השם האיטלקי **ברגמוטה** (bergamotta) נובע משיבוש לשוני של השם הטורקי **ביי ארמדו** (bey armudu) שמשמעותו "אגסו של הביי". קיימת סברה כי מקור השם הוא במחוז ברגמו בצפון איטליה, שם נמכר השמן לראשונה אולם ככל הנראה סברה זו אינה נכונה. אקלים האזור הקר אינו מתאים לגידולו; מקום גידולו הנוכחי הוא בצידה השני של איטליה, על חוף הים התיכון במחוז קלבריה (קצהו של "המגף").

קישורים חיצוניים
----------------

ויקישיתוף מדיה וקבצים בנושא **תפוז ברגמוט** בוויקישיתוף
* תפוז ברגמוט, באתר ITIS (באנגלית)
* תפוז ברגמוט, באתר NCBI (באנגלית)
* תפוז ברגמוט, באתר Tropicos (באנגלית)
* תפוז ברגמוט, באתר GBIF (באנגלית)
* plant/bergamot-orange תפוז ברגמוט, באתר אנציקלופדיה בריטניקה (באנגלית)

הערות שוליים
------------

1. ↑  ברגמוט | Citrus aurantium var. bergamia | Bergamot |(הקישור אינו פעיל, 23 במרץ 2023)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb125123313 (data)

 |
פרוניצ'בה על דוכן העדים במשפט על פשעי המלחמה של המשטרה הגרמנית 1946
**דינה פרוניצ'בה** (ברוסית: **Ди́на Миро́новна Про́ничева** ;‏ (7 בינואר 1911–1977) הייתה שחקנית בתיאטרון הבובות של קייב ואחת מהניצולים הבודדים מהטבח בבאבי יאר.

נולדה בשם **דינה מסטיסלבסקי** בצ'רניהיב (אז בתחומי האימפריה הרוסית וכיום באוקראינה). היו לה שני אחים ואחות. בצעירותה עברה עם משפחתה לקייב. שם התחתנה עם ויקטור פרוניצ'ב שהיה רוסי. לזוג ונולדו שני ילדים. עבדה בתיאטרון הבובות של קייב. 

שני אחיה גוייסו לצבא האדום לאחר פלישת הנאצים לברית המועצות. אחותה והוריה נותרו בקייב ולא הספיקו להימלט ממנה, לפני הכיבוש הנאצי. דינה, אשר התגוררה עם בעלה הרוסי הילדים וחמתה בהתחלה לא זוהתה כיהודייה. על ידי הנאצים. לפי עדותה, כאשר נכנסו הגרמנים לבית, בו התגוררה הראתה להם חמתה סממני דת נוצריים ואמרה שכולם בבית רוסים. הגרמנים עזבו מבלי לעשות כלום. אבל כאשר ב28 בספטמבר 1941 התפרסמה פקודה לכל היהודים להתאסף במקום מסוים בעיר, החליטה דינה להצטרף אל הוריה ואחותה , כדי לתמוך בהם. היא הובלה יחד עם יהודי קייב אל באבי יאר, גיא הנמצא צפונית-מערבית לעיר, שם טבחו בהם הנאצים. לפי עדותה , בעוד הגרמנים הורו להם להתפשט וירו בהם, היא קפצה לפני שנורתה והסתתרה בין הגופות האחרות. היא קפאה על מקומה בזמן שהגרמנים המשיכו לירות בפצועים ובגוססים. רק בערב יצאה ממחבואה ונמלטה אל מהאזור, תוך התחמקות מפנסי הגרמנים שסרקו אחר ניצולים כדי לרצחם. היא הסתתרה באחד המחסנים בעיר אך הוסגרה לגרמנים על ידי תושבת מקומית. גרמנים העלו אותה על המשאית עם עוד ניצולים שמצאו. במהלך הנסיעה, כאשר עצרה המשאית בצומת דרכים, היא קפצה ממנה ונמלטה. הסתתרה בביתה של בן דוד של בעלה. בפברואר 1942 הלשין עליה אחד מהשכנים לגסטאפו. היא נעצרה נכלאה בבית סוהר, שם הוכתה קשות. כעבור חודש בכלא, נמלטה משם בעזרתו של אחד הסוהרים, אשר היה איש מחתרת אנטי-נאצית. היא הסתתרה בתוך מבנה תיאטרון הבובות, בו עבדה לפני המלחמה. גריגורי אפנסייב, אחד מעובדי הבמה עזר לה להסתתר, הביא מזון ותרופות. 

לאחר שחרור העיר בידי הצבא האדום, החלה לחפש את ילידיה ואת בעלה. נודעה לה, כי בעלה נלקח לעבודות כפייה, שם נרצח על ידי הנאצים. היא מצאה את שני ילדיה (בן - ולדימיר ובת - לידיה) בבתי יתומים בעיר. היא התחתנה עם מצילה גריגורי אפנסייב , לאחר שהוא שב מהמלחמה (אפנסייב עצמו שכל את אשתו במהלך הכיבוש הנאצי של קייב). בשנת 1946 העידה במשפט על פשעי המלחמה של המשטרה הגרמנית שנערך בקייב. היא המשיכה לעבוד בתיאטרון הבובות עד יציאתה לפנסיה. בשנות השישים נסעה להעיד במשפט של פושעים נאצים במערב גרמניה. דינה פרוניצ'בה נפטרה ממחלת הכליות בשנת 1977.

עדותה של פרוניצ'בה מופיעה בספרו התיעודי של אנטולי קוזניצוב על הטבח, ומהווה אחת העדויות המצוטטות ביותר.

קישורים חיצוניים
----------------

* קטע מעדותה של דינה פרוניצ'בה כפי שמופיע בספרו של קוזנצוב, באתר יד ושם
* באבי יאר, דבר, 7 באוקטובר 1966 המשך
* על "באבי- יאר" / קטע מתוך הרומן של אנטולי קוזניצוב: "באבי- יאר", באתר משרד החינוך
* דינה פרוניצ'בה ב-United States Holocaust Memorial Museum Photo Archives (באנגלית)
* סיפורה של דינה פרוניצ'בה (ברוסית)
**סמדר**
(למפת הגליל העליון מוגדלת)סמדר**סמדר**(למפת הגליל העליון רגילה)סמדר**סמדר**(למפת ישראל רגילה)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**סמדר**סמדר**(למפת ישראל מוגדלת)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**סמדר**סמדר**
**סמדר** היה מושב עובדים ועולים שנוסד בשנת 1956 על ידי איכרי המושבה הסמוכה בית-גן עולי תוניס, בבקעת יבנאל מצפון למושבה יבנאל שבגליל התחתון.

המועצה המקומית, שהוקמה בשנת 1950, הורכבה מארבעה יישובים הצמודים זה לזה: יבנאל, בית גן, שהיו במקור מושבות, ומשמר השלושה, שהיה במקור מושב. וסמדר, המרוחק יותר, שהיה גם הוא מושב.

לימים צורף המושב למועצה המקומית יבנאל, בדומה למושבה בית-גן ומושב משמר השלושה שצורפו למועצה המקומית יבנאל כבר בשנת 1953.

מרבית השנים אופי ההתיישבות היה חילוני עד מסורתי. בשנת 1986 הגיעה למקום קבוצה די גדולה של חסידי ברסלב בהשראת ביקורו של ר' נחמן מברסלב בשנת 1798, ואלו מהווים כיום 40% מהאוכלוסייה המקומית.

הערות שוליים
------------

1. ↑  על פי נתוני השינויים של הלשכה המרכזית לסטטיסטיקה, שנת צרופה של סמדר ליבנאל לא נמצאת בנתונים

| יישובי המועצה המקומית יבנאל |
| --- |
| מושבות | יבנאל • בית-גן |
| מושבים | סמדר • משמר השלושה |
**חגי לוי** (נולד ב-27 בינואר 1946) הוא תת-אלוף במילואים בצה"ל, שירת כמפקד גדוד 13 (גדעון) של חטיבת גולני, כמפקד חטיבת הנח"ל וכראש מטה פיקוד המרכז.

ביוגרפיה
--------

לוי נולד וגדל בקיבוץ מזרע. עם גיוסו לצה"ל בשנת 1964 התנדב לצנחנים. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לוי לצנחנים כמפקד מחלקה בגדוד 202. לוי לחם בפעולת סמוע ובמלחמת ששת הימים. במלחמת ההתשה שימש לוי כמפקד פלוגה בגדוד, והוביל אותה בין היתר במבצע בוסתן 25א, וכסמג"ד. לאחר שסיים את המכללה הבין-זרועית לפיקוד ולמטה שימש כקצין אג"ם בחטיבה המרחבית ברמת הגולן ולחם במלחמת יום הכיפורים. בשנים 1974–1976 שימש כמפקד פלוגה בבה"ד 1 ולאחר מכן כראש זירה באגף המבצעים. לאחר מכן שימש כמפקד גדוד 13 (גדעון), והוביל אותו בפעולות הביטחון השוטף בגבול לבנון.

בשנים 1979–1980 השתלם בקורס חיל רגלים מתקדם בצבא ארצות הברית בפורט בנינג. לאחר מכן הקים את החטיבה המרחבית בגולן ופיקד עליה. במלחמת שלום הגליל פיקד על חטיבת אלכסנדרוני, והוביל אותה בקרבות על ציר דמשק – ביירות. בשנת 1984 שימש כעוזר רמ"ח מבצעים ובשנת 1985 התמנה למפקד חטיבת הנח"ל. בשנים 1986–1987 שימש כסגן מפקד עוצבת הגליל. בשנים 1987–1990 שימש ראש מטה פיקוד המרכז, בין היתר בעת האינתיפאדה הראשונה. בשנים 1990–1993 שימש נספח צה"ל וראש משלחת משרד הביטחון בוונצואלה ובמדינות מרכז אמריקה. בשנת 1994 פרש מצה"ל.

לאחר פרישתו שימש מנכ"ל עיריית חיפה עד שנת 2004. לאחר מכן שימש במשך שנתיים כמנכ"ל עיריית גבעתיים. בשנים 2006–2009 שימש כמנכ"ל החברה הכלכלית בירוחם ולאחר מכן כמנהל בחברה לניהול פרויקטים בתחום התשתיות התיירות ואיכות הסביבה

לוי בעל תואר ראשון במדע המדינה מאוניברסיטת חיפה.

הערות שוליים
------------

1. ↑  חיים נדל: **המעז מנצח**, הוצאת מערכות ומודן, 2015, עמ' 111-110.
2. ↑  צבי בר: **כמו צמח בר**, הוצאת משרד הביטחון – ההוצאה לאור, 2009, עמוד 209.
3. ↑  החטיבה בשל"ג, אתר חטיבת אלכסנדרוני.
4. ↑  תא"ל חגי לוי, אתר פיקוד הנח"ל.

| מפקדי חטיבת הנח"ל  |
| --- |
| 

|  |
| --- |
| חיים אורן • מנחם זטורסקי • נחמיה תמרי • חגי לוי • שמואל צוקר • יעקב סלע • ישראל רמות • יצחק איתן • עמוס בן-חיים • שמאי רן • אלי אמיתי • אילן הררי • טל רוסו • יאיר גולן • נעם תיבון • רוני נומה • מיקי אדלשטיין • מוטי ברוך • אמיר אבולעפיה • יהודה פוקס • אורי גורדין • עמוס הכהן • דן גולדפוס • ישראל שומר • שרון אסמן • ישראל שומר • אורן שמחה • יהונתן שטיינברג • יאיר צוקרמן |

 |
**שריר הזרוע הדו-ראשי** או **שריר הקיבורת** (TA: Musculus biceps brachii) הוא שריר, הנמצא במדור הקדמי של הזרוע. כפי שמובן משמו, שריר זה מורכב משני ראשים. מקור הראשים באזור הכתף, והם מתאחדים למבנה אחד המתחבר לאמה באזור המרפק. שריר הזרוע הדו-ראשי עובר מעל לשני מפרקים ופעולתו משפיעה על הכתף (ככופף) ועל המרפק (ככופף וכמסובב כלפי מעלה של האמה). פעולות כגון הידוק בורג בעל הברגה רגילה בעזרת יד ימין נעשות על ידי השריר. את סך פעולותיו בכתף ובמרפק ניתן לתאר כהרמת אובייקט והגשתו לפה.

שריר הזרוע הדו-ראשי הוא אחד השרירים המוכרים בגוף, השריר שטחי וממוקם מיד מתחת לעור וצורתו מוגדרת היטב גם באנשים בעלי מסת שרירים לא מפותחת.

תיאור
-----




שרירי החזה והזרוע במבט קדמי

ראשי שריר הזרוע הדו-ראשי מכונים הראש הארוך של שריר הזרוע הדו-ראשי (Caput longum musclus bicipitis brachii) והראש הקצר של שריר הזרוע הדו-ראשי (Caput breve musclusbicipitis brachii). מקורם של שני הראשים בעצם השכם ולאחר איחודם, נאחז השריר בעצם החישור ובשרירי האמה.

גיד הראש הארוך של השריר נאחז בגבשושית הרום גומתית של עצם השכם (Tuberculum supraglenoidale). הגיד עובר דרך קופסית מפרק הכתף ויוצא מהקופסית לאחר שחלף בחריץ בין הגבשושיות (Sulcus intertubercularis) של עצם הזרוע. גיד הראש הקצר נאחז בזיז החרטום של עצם השכם (Processus coracoideus).

באזור המרוחק קמעא ממרכז הזרוע, מתאחדים שני ראשי השריר למבנה אחד המתחבר דרך גיד לגבששת החישור של עצם החישור ולאֲלַל הדו-ראשי (Aponeurosis musculi bicipitis brachii; Aponeurosis bicipitalis; Lacertus fibrosus, המורכב מרקמה פיברוטית חזקה). אלל הדו-ראשי מחובר לגיד השריר מצידו האחד ומתאחד עם רקמות השרירים הכופפים שבאמה מצידו השני.

### תפקוד

שריר הזרוע הדו-ראשי חולף מעל לשלושה מפרקים ופעולתו משפיעה על שלושתם:

* מפרק הזרוע - שריר עזר בעת כיפוף.
* מפרק הזרוע והגומד - השריר מכופף את המרפק המיושר אלא שצורת פעולתו משתנה מרגע שהמרפק כבר מכופף ותלויה במנח האמה: כאשר האמה מסובבת כלפי מעלה, פועל השריר כמכופף של המרפק אך כאשר האמה מסובבת כלפי מטה, השריר כמעט שאינו פועל בכיפוף המרפק.
* מפרק החישור והגומד המקורב - השריר פועל בחוזקה כמסובב כלפי מעלה של האמה.

עצבוב
-----

שריר הזרוע הדו-ראשי מעוצבב (מקושר על ידי עצבים לשאר הגוף) על ידי שורשי העצב הצוואריים החמישי והשישי (C4,C5,C6) דרך עצב השריר והעור (Nervus musculocutaneus).

מן המקורות
----------

השריר מוזכר מספר פעמים במקורות תחת השם "שריר הקיבורת", כציון המקום עליו יש להניח תפילין של יד. בתורה כתוב: "וְהָיָה לְאוֹת עַל-יָדְכָה, וּלְטוֹטָפֹת בֵּין עֵינֶיךָ". התלמוד מבאר: "אך חלק שאני הכא דבגולגולת תלא רחמנא אמר מר ידך זו קיבורת מנלן דת"ר על ידך זו גובה שביד אתה אומר זו גובה שביד או אינו אלא על ידך ממש אמרה תורה הנח תפילין ביד והנח תפילין בראש מה להלן בגובה שבראש אף כאן בגובה שביד". 

הרמב"ם מציין שוב את מקום הנחת תפילין של יד וכן מתאר כיצד נראה השריר מבחוץ: "ושל יד קושר אותה על שמאלו על הקיבורת, והוא הבשר התפוח שבמרפק שבין פרק הכתף ובין פרק הזרוע".

ראו גם
------

* אנטומיה טופוגרפית (גפה עליונה במבט קדמי, גפה עליונה במבט אחורי)
* אנטומיה - מונחים

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **שריר הזרוע הדו-ראשי** |

הערות שוליים
------------

1. ↑  ספר שמות, פרק י"ג, פסוק ט"ז
2. ↑  מנחות לז ב
3. ↑  רמב"ם הלכות תפילין ומזוזה וספר תורה ד ב

|  |  |
| --- | --- |
| בקרת זהויות עריכת הנתון בוויקינתונים | 
* TA98: A04.6.02.013

 |
בתורת המספרים, **הנפה של אטקין** היא אלגוריתם מודרני למציאת כל המספרים הראשוניים עד למספר שלם שצוין. בהשוואה לנפה של ארטוסתנס, המסמנת כפולות ראשוניים, הנפה של אטקין עושה עבודה מקדימה ולאחר מכן מסמנת כפולות של ריבועים ראשוניים, ובכך משיגה מורכבות אסימפטוטית תאורטית טובה יותר. האלגוריתם נוצר בשנת 2003 על ידי ארתור אטקין ודניאל ג'יי ברנשטיין.

אלגוריתם
--------

באלגוריתם:

* כל השאריות הן שאריות מודולו - שישים (חילוק המספר ב-60 והחזרת השארית).
* כל המספרים, כולל x ו - y, הם מספרים שלמים חיוביים.
* "היפוך ערך" ברשימת הנפה משמעו שינוי הסימון (ראשוני או לא ראשוני) לסימון ההפוך.
* פעולות אלו מובילות לכך שמספרים עם מספר אי-זוגי של פתרונות למשוואה המתאימה עשויים להיות ראשוניים (אם הם גם חסרי ריבועים), ומספרים עם מספר זוגי של פתרונות הם מספרים מרוכבים.

**אתחול**

1. יצירת רשימת תוצאות, הכנסת המספרים הראשוניים הקטנים 2, 3 ו-5 לתוך הרשימה.
2. יצירת רשימת נפה המכילה תא לכל מספר שלם חיובי. כל התאים ברשימה מסומנים תחילה כלא-ראשוניים.

**לולאה ראשית**

עבור כל ערך n ברשימת הנפה, נחלק את n c=ב-60 ואת השארית נסמן ב-r:

* אם r שווה ל-1, 13, 17, 29, 37, 41, 49 או 53, הפוך את הסימון עבור כל פתרון אפשרי למשוואה 4x² + y² = n.
* אם r שווה ל-7, 19, 31 או 43, הפוך את הסימון עבור כל פתרון אפשרי למשוואה 3x² + y² = n.
* אם r שווה ל־11, 23, 47 או 59, הפוך את הסימון עבור כל פתרון אפשרי למשוואה 3x² - y² = n כאשר x > y.
* אם r שווה לכל ערך אחר, התעלם ממנו לחלוטין.

**לולאה פנימית**

1. התחל עם המספר הקטן ביותר ברשימת הנפה.
2. קח את המספר הבא ברשימת הנפה שעדיין מסומן כראשוני.
3. הוסף את המספר לרשימת התוצאות.
4. רבע את המספר וסמן את כל כפולות הריבוע שלו כלא-ראשוניות. שימו לב שאין צורך לסמן כפולות שניתנות לחלוקה ב-2, 3 או 5.
5. חזור על שלבים 4 עד 7 עד שנגמרה רשימת הנפה.

תיאור זה מספק סקירה כללית של האלגוריתם ולא את היישום המלא שלו.

הסבר
----

האלגוריתם מתעלם לחלוטין מכל מספרים עם שארית מודולו 60 שמתחלקת ב-2, 3 או 5, זאת משום שמספרים עם שארית מודולו 60 המתחלקים באחד משלושת הראשוניים הללו מתחלקים בעצמם באותו ראשוני.

לכל המספרים *n* עם מודולו 60 השארית 1, 13, 17, 29, 37, 41, 49 או 53 יש שארית מודולו 4 של 1. המספרים הללו הם ראשוניים אם ורק אם מספר הפתרונות ל 4*x*2 + *y*2 = *n* הוא אי זוגי והמספר הוא ללא ריבוע.

לכל המספרים *n* עם מודולו 60 שארית 7, 19, 31 או 43 יש שארית מודולו 6 של 1. המספרים הללו הם ראשוניים אם ורק אם מספר הפתרונות ל 3*x*2 + *y*2 = *n* הוא אי זוגי והמספר לא מתחלק במספר ריבועי.

לכל המספרים *n* עם מודולו 60 שארית 11, 23, 47 או 59 יש מודולו 12 שארית של 11. המספרים הללו הם ראשוניים אם ורק אם מספר הפתרונות ל 3*x*2 - *y*2 = *n* הוא אי זוגי והמספר לא מתחלק במספר ריבועי.

אף אחד מהראשוניים הפוטנציאליים אינו מתחלק ב-2, 3 או 5, כך שהם לא ניתנים לחלוקה בריבועים שלהם. זו הסיבה שבדיקות חלוקה במספרים ריבועיים לא כוללות 2 2, 3 2 ו-5 2.

ראו גם
------

* הנפה של ארטוסטנס

הערות שוליים
------------

1. ↑  A.O.L. Atkin, D.J. Bernstein, *Prime sieves using binary quadratic forms*, Math. Comp. **73** (2004), 1023-1030.
**מוניקה ג'וזף** (באנגלית: **Monica Joseph**, בערבית: **مونيكا جوزيف**; נולדה ב-2000) היא דוגמנית ושחקנית טלוויזיה ישראלית-ילידת-סודאן.

ביוגרפיה
--------

ג'וזף נולדה בעיר קסאלה (אנ') שבסודאן, וכשהייתה בת שנה, משפחתה הצליחה להימלט למדינת מצרים השכנה, כפליטים בעקבות מלחמת האזרחים הסודאנית השנייה. ב-2007 כשהייתה בת שבע הסתננו בהצלחה בתוך קופסת תובלה בחשיכת הליל ביחד עם מסתננים אחרים, באמצעות מבריחים בדואים שאמה שילמה להם, יחד עמה ועם אחיה הקטן שסובל מאוטיזם אל תוך שטחי מדינת ישראל (שאינה-מדינה שכנה לסודאן), כשעברו דרך פרצה שהוכנה מראש בגדר הגבול ישראל–מצרים.

לאחר מכן, שלושתם נתפסו והועברו למתקן הכליאה סהרונים שבנגב, למשך כארבעה חודשים. לאחר מכן עברו לעיר ערד שבדרום ישראל, היכן שאמה מצאה עבודה.
לבסוף, עברו להתגורר בשכונת שפירא שבדרום תל אביב, והיא החלה ללמוד בבית ספר ביאליק-רוגוזין שבתל אביב, שחלק ניכר מתלמידיו הם בני משפחות מהגרי עבודה ממדינות שונות ובפרט ממשפחות של מסתננים מאפריקה השוהים בישראל.

כשהייתה בת תשע הועברה לפנימיית תל ברוך שבצפון תל אביב, על ידי משרד הרווחה של ישראל, אליה הגיעה כדי להתרחק מהתעללות מצד אמה האלכוהוליסטית. סיפרה שאחת מחברותיה הקרובות גורשה בחזרה לסודאן ב-2012.

קריירה
------

בשנת 2018 החלה בקריירת דוגמנות, מאז עבדה עם כמה מעצבות ומעצבי אופנה ישראלים בולטים ובהם, דורית בר-אור, שחר אבנט, אלון ליבנה ונטאשה דנונה.

בשנת 2022 התחילה לשחק בעונה השנייה של סדרת הנוער "סקיי" של yes שם היא מגלמת את אסיה, הזהות הראשית החדשה של סקיי (במקומה של רביד רונן, שכיכבה בעונה הראשונה בתפקיד זה). משנת 2023 משחקת בסדרת הנוער "דרימארס" שבערוץ זום למנויי הוט, שם היא מגלמת את סיטאר. ב-3 במרץ 2024, פורסם כי ג'וזף תחזור לגלם את סיטאר בעונתה השנייה של הסדרה.

קישורים חיצוניים
----------------

* מוניקה ג'וזף, במיזם "אישים" לתיעוד היצירה הישראלית
* מוניקה ג'וזף, במסד הנתונים הקולנועיים IMDb (באנגלית)
* מוניקה ג'וזף, באתר "אידיבי", מאגר הידע העברי לקולנוע ישראלי ועולמי

הערות שוליים
------------

1. 1 2  ToI Staff, Sudanese model who grew up in Israel says she is living in fear of deportation, www.timesofisrael.com (באנגלית אמריקאית)
2. 1 2 3 4 5 6 7  "כבר בגיל תשע הציעו לי מין בתמורה לכסף. אף פעם לא חשבתי להסכים"
3. 1 2 3 4 5 6  ToI Staff, Sudanese model who grew up in Israel says she is living in fear of deportation, www.timesofisrael.com (באנגלית אמריקאית)
4. 1 2 3 4 5 6  ToI Staff, Sudanese model who grew up in Israel says she is living in fear of deportation, www.timesofisrael.com (באנגלית אמריקאית)
5. ↑  גל סלונימסקי‏, "הייתי בחיים כמעט בכל המקומות השפלים והקשים שיש", באתר וואלה!‏, 9 באפריל 2021
6. ↑    
שגיאות פרמטריות בתבנית:קישור כללי   
פרמטרים [ תאריך וידוא ] לא מופיעים בהגדרת התבנית עונה 2 לדרימארס!!😱מה אתם רוצים שיקרה בעונה השנייה?👇חלק 2?, באתר יוטיוב
הברון **איגנץ קוליש** (בהונגרית: **Kolisch Ignác**;‏ 6 באפריל 1837 – 30 באפריל 1889) היה סוחר יהודי-הונגרי-אוסטרי, עיתונאי ואמן שחמט, שנחשב לאחד מהשחמטאים החזקים בתקופתו.

ביוגרפיה
--------

קוליש נולד למשפחה יהודית בברטיסלאבה שנקראה אז פוז'ון בהונגרית ופרסבורג בגרמנית, באימפריה האוסטרו-הונגרית. הוא הצליח היטב הן בעיסוקו כסוחר והן כשחמטאי. בתחילת דרכו היה מזכירו הפרטי של הנסיך הרוסי אורוסוב. לאחר מכן הוא עבר לווינה שם פגש את אלברט רוטשילד בשנת 1868. הוא נהיה מעורב בעסקי בנקאות והפך למיליונר ולפטרון שחמט, אשר ארגן ומימן תחרויות שחמט רבות בשנות ה-70 וה-80 של המאה ה-19. הוא יסד את הבורסה בווינה בשנת 1869 ובזכות ניהול זהיר ונבון צבר רכוש רב. בשנת 1881 קיבל את התואר ברון של האימפריה האוסטרו-הונגרית.

כשחמטאי נודע קוליש בזכות סגנונו המבריק והתוקפני, אך הוא לא השתתף באופן תדיר בתחרויות. בשנת 1860 הוא זכה בפרס הראשון בתחרות הבינלאומית שהתקיימה בקיימברידג' שבאנגליה, בשנת 1861 הוא הפסיד בדו-קרב לאדולף אנדרסן, השחקן החזק ביותר באותם הימים בהפרש נקודה בלבד, באותה שנה סיים בתיקו דו-קרב מול לואיס פאולסן ובשנת 1867 בתחרות בפריז זכה בהביסו הן את וילהלם שטייניץ והן את שמעון אברמוביץ וינוור.

קוליש היה המייסד והעורך הראשי של העיתון הווינאי Wiener Allgemeine Zeitung, וכתב עבורו פיליטונים רבים תחת שם העט Ideka.

בשנת 1882 מימן קוליש את תחרות וינה, תחרות בה השתתפו 18 שחקנים חזקים בסיבוב כפול (34 משחקים). ניצחו בה וילהלם שטייניץ ושמעון אברמוביץ וינוור עם 24/34 ובמקום השלישי ג'יימס מייסון עם 23/34.

דו-קרבות
--------

| שנה | מיקום | המתמודד השני | תוצאה | הערות |
| --- | --- | --- | --- | --- |
| 1859 |  | דניאל הארוויץ | 2.5 מ-4 | ניצחון |
| 1860 | לונדון | תומאס וילסון בארנס | 10 מ-11 | ניצחון |
| 1860 | לונדון | ג'ון אוון | 4 מ-8 | תיקו |
| 1860 | מנצ'סטר | ברנרד הורביץ | 3 מ-4 | ניצחון |
| 1860 | פריז | אדולף אנדרסן | 5.5 מ-10 | תיקו |
| 1860 | לונדון | ג'ורג' מדלי | 3 מ-4 | ניצחון |
| 1861 | לונדון | אדולף אנדרסן | 4 מ-9 | הפסד |
| 1861 | לונדון | אדולף אנדרסן | 2 מ-4 | תיקו |
| 1861 | בריסטול | לויס פאולסן | 15 מ-31 | הפסד |
| 1862 | סנקט פטרבורג | סרגיי אורוסוב | 2 מ-4 | תיקו |
| 1862 | סנקט פטרבורג | איליה שומוב | 6 מ-8 | ניצחון |
| 1862 | סנקט פטרבורג | סרגיי אורוסוב | 3 מ-4 | ניצחון |
| 1864 | פריז | שמואל רוזנטל | 7 מ-8 | ניצחון |
| 1867 | פריז | פיליף הירשפלד | 4 מ-8 | ניצחון |
|

קישורים חיצוניים
----------------

|  |  |
| --- | --- |
| פורטלפורטל | לעוד מידע על שחמט ראו: פורטל שחמט |

ויקישיתוף מדיה וקבצים בנושא **איגנץ קוליש** בוויקישיתוף

* איגנץ קוליש, באתר צ'סגיימס (באנגלית)
* שבע תחבולות של איגנץ קוליש, באתר wtharvey.com (באנגלית)

הערות שוליים
------------

1. ↑  Johannes Fischer,‏ International Chess Tournament Vienna 1882, באתר ChessBase,‏ 3 בינואר 2005

|  |  |
| --- | --- |
| בקרת זהויות עריכת הנתון בוויקינתונים | 
* GND: 139441956
* ISNI: 0000 0000 7148 3725
* LCCN: no99000509
* NTA: 124491995
* VIAF: 61172632
* WorldCat: lccn-no99000509

 |
**גדי לוי** (נולד ב-14 בדצמבר 1969) הוא במאי דיבוב, שחקן ומדבב ישראלי.

ביוגרפיה
--------

לוי נולד בישראל, שירת בגרעין נח"ל ובגדוד הנח"ל המוצנח. בוגר לימודי משחק בסטודיו למשחק ניסן נתיב.

בשנת 1993 החל לדבב באולפני תומיתות לצד המדבבים שאולי הלוי, אסף אבידן ודן שצברג. לוי דיבב בסדרות כגון "חבורת בטטה", "העולם האבוד", "בוב הבנאי", "טומי ואוסקר", "הדרדסים", "דן הדוור", "פנדה ג'ין ג'ין", "פימפה", "נזק", "פלינט בלש הזמן" ועוד.

החל משנת 2007 דיבב בווידאופילם אינטרנשיונל ובאלרום, לרבות "פלאנט 51", "מרטין על הבוקר", "מקושקשים", "החמישייה הסודית", "אדגר ואלן", "שלוש, שתיים, אחת - פינגווינים!" ו"בן 10".

החל משנת 2010 דיבב בסדרות וסרטים כגון "פלורי והדרקונים", "טוני הוק: בום בום סאבוטז'", "בסקטירס", "ג'ייק והפיראטים מארץ לעולם לא", "קאיו", "אייס", "זו", "הדבורה מאיה", "צוות לעניין", "פלונטר עד עצם היום הזה", "משלוח מיוחד מכוכב X", "מדלן היפה", "אי המטמון", "ארצ'י והאדם הקדמון", "זורו המדהים", "סברינה: חברות לנצח", "דני שובבני: קרוז קונטרול", "הילד הנוסע בזמן", "וולברין והאקס-מן", "כלבי המחץ", "סמי הכבאי", "חברים בחווה", "תומס הקטר וחברים", "בקוגן", "נוקי וחברים", "הדרקון הראשון שלי", "הדרדסים: האגדה על הפרש המסתורי", "יצאת כוכב", "דובוני אכפת לי: ברוכים הבאים לארץ אכפתיה", "דובוני אכפת לי ובני דודים", "הנסיכה סופיה הראשונה: קללת הנסיכה אייבי", "הנסיכות של דיסני - סיפורים מכושפים" ו"הסיפור של באטמן". בשנת 2016 דיבב את ססיל בסרט "רובינזון קרוזו", ושף בסרט "ברבי: יחידת הריגול". בשנת 2017 דיבב את קילר קרוק בסרט "סרט לגו באטמן" ואת דמותו של זאהיר בעונה השלישית של "האגדה של קורה". כמו כן, דיבב בסדרה "נאדי הבלש בארץ הצעצועים". ב-2018 דיבב בהפקות "הנה בא הגראמפ", "עולמם הסודי של גמדי הגינה", "קודי קא-פאו", "ליגת הצדק בפעולה", "אחיות" ו"מפלצת של מלון 3: יוצאים לחופשה". ב-2019 דיבב את דמותו של אשפיקס בסרט "אסטריקס ושיקוי הקסמים", את דמותו של בוריס באדינוב בסדרת הטלוויזיה "הרפתקאות רוקי ובולווינקל" ואת דמותו של ג'ובאני בוצ'י בסרט "הכוכב של אנדרה וטאטי". ב-2020 דיבב בסרט "ויק ההורס". בשנת 2021 דיבב בסדרה "בית הינשוף" את המנהל באמפ והקיסר בלוס, את העכבר פיפ בסרט "דארטניאן ושלושת המוסקטרים" ודמויות שונות בסדרה "מיקי מאוס: כייף של בית" ובספיישל "מיקי מאוס: סיפורן של שתי מכשפות". בשנת 2022 שימש כקריין בסדרת הטלוויזיה "סופר תוכים"; באותה שנה, דיבב את דמותו של קנסו בסדרה "קלאופטרה בחלל", והשתתף בתוכנית המרדף. בשנת 2023 דיבב את פרנק הפלי בסרט "יומנו של חנון בכריסמס: מכת קור".

כיום, לוי מלמד במגמת תיאטרון במודיעין בית הספר אורט עירוני ד, כיתות י’-יב’.

חיים אישיים
-----------

לוי גרוש ואב לשלושה ילדים. מתגורר במודיעין.

קישורים חיצוניים
----------------

* גדי לוי, ברשת החברתית פייסבוק
* גדי לוי, במיזם "אישים" לתיעוד היצירה הישראלית
* גדי לוי באתר שח"ם - ארגון השחקנים בישראל
שחזור אפשרי של איריטייטור
**איריטייטור** (שם מדעי: *Irritator*) הוא סוג דינוזאור תרופוד ממשפחת הספינוזאוריים שחי בקרטיקון התחתון, לפני 110 מיליון שנה.

מאפיינים
--------

מאובניו נמצאו בתצורות במזרח ברזיל בשנת 1996. בסוג איריטייטור מין יחיד - *Irritator challengeri*, על שם דמותו של "פרופסור צ'לנגר" מהספר "העולם שאבד", מאת ארתור קונאן דויל.

תחילה נחשבו שרידיו למאובני פטרוזאור, בשל צורתם הארוכה. מאוחר יותר סווג כסוג של אורניתומים או של טרודון. רק לבסוף התברר שהמאובנים דמו מאוד לגולגולת של ספינוזאורוס, והוא נחשב לקרוב משפחתו. הוא היה קטן מאוד ביחס לספינוזאור, באורך של 6–8 מטרים ומשקל של טונה אחת.

האיריטייטור שנמצא הכיל לסת שבורה גדולה, אך דקה וארוכה ובהם שיניים חרוטיות מאוד. הוא הכיל ראש קטן, אך צוואר וחזה שריריים מאוד. מבנה החרטום העיד על דמיון לתנין (בעיקר של גאביאלים), והיה בעל שקעי חישה שעזרו לו לחוש בתנודות מים. ככל הנראה היה האיריטייטור שוכן מים שצד דגים ויצורים אחרים בחופים ימים, אגמים ונהרות בברזיל הקדומה. עם זאת, נמצא גם פטרוזאור עם סימני נשיכה דומים לשלו ואף איגואנודון צעיר, כך שהתקיים על חיות נוספות מלבד דגים. בנוסף ניזון מנבלות.

בתרבות
------

האיריטייטור הופיע במשחקים "Jurassic World: Alive", "עולם היורה: המשחק" ו"פארק היורה 3: בניית פארק".

קישורים חיצוניים
----------------

ויקישיתוף מדיה וקבצים בנושא **איריטייטור** בוויקישיתוף
* איריטייטור, באתר האנציקלופדיה של החיים (באנגלית)
* איריטייטור, באתר GBIF (באנגלית)
"**מנגן ושר**" הוא שיר של הזמר הישראלי אושר כהן, מתוך המיני-אלבום השלישי שלו, *The Last Episode*, אשר יצא לאור ב-8 בפברואר 2024, כאלבום המשך למיני-אלבומים אושר ו-*Part II*. זו הרצועה הפותחת את האלבום.

רקע וכתיבה
----------

ב-9 בפברואר 2023, הוציא כהן את מיני-אלבום הבכורה שלו, אושר, אשר זכה להצלחה רבה ומתוכו השירים "אני פה" עם אודיה ו"אקורדים בלילות" נכנסו לעשירייה הפותחת במצעדי הפזמונים. כארבעה חודשים לאחר מכן, בעקבות הצלחת המיני-אלבום הראשון, הוציא כהן מיני-אלבום המשך בשם *Part II*, מתוכו זכה להצלחה רבה השיר "אהבה" שנכנס לראש מצעדי הפזמונים בישראל. "מנגן ושר" יצא במסגרת המיני-אלבום השלישי בטרילוגיית האלבומים, *The Last Episode* אשר יצא ב-8 בפברואר 2024, כשנה לאחר צאתו של המיני-אלבום הראשון בטרילוגיה. את השיר כתב והלחין כהן עצמו, בדומה לשאר השירים המיני-אלבום, והפיק אבי גוטמן. זהו שיר המתאר מערכת יחסים.

הצלחה מסחרית
------------

בשבועות שלאחר צאתו של *The Last Episode*, השיר היה למושמע ביותר בסטרימינג. במצעד היטליסט של מאקו, נכנס השיר למקום ה-47 בשבוע צאתו של המיני-אלבום, ושבוע לאחר מכן הגיע אל המקום הראשון, כאשר השירים "עד שיירד הסהר" ו"איפה אתה" מתוך המיני-אלבום במקומות השלישי והשישי בהתאמה. זהו שירו השני של כהן שהגיע למקום הראשון במצעד, לאחר "אהבה" מתוך *Part II*. כהן הוא האמן השני בהיסטוריה של המצעד שהכניס שני שירים למקום הראשון, לאחר נס וסטילה. במצעד הרשמי של גלגלצ, נכנס השיר ישירות למקום הראשון.

מיקומי שיא
----------

| 
‏‏‏  **מצעדים ודירוגים (2024)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 2 |
| היטליסט | 1 |
| העשירייה | 1  |
| המצעד הרשמי של גלגלצ | 1 |

הערות שוליים
------------

1. ↑  דור מאיר מועלם, ‏שבוע שני ברציפות: "אהבה" של אושר כהן מקום ראשון בישראל, באתר ‏מאקו‏, 8 באוגוסט 2023
2. ↑  גיל משעלי, ‏אושר כהן מוציא מיני אלבום חדש ושר על פרידה: "אני שונא, אבל מתגעגע יותר", באתר ‏מאקו‏, 8 בפברואר 2024
3. ↑  זאת הייתה העשירייה שלכם השבוע! הוריקן הולך ומטפס במעלה הדירוג ונאדי באדי של שחר טבוך שהתארח אצלנו השבוע עם כניסה חדשה למצעד היישר למקום ה-6!  
  
כתבו לנו בתגובות 👇 מי יהיה במקום הראשון בשבוע הבא?, באתר אינסטגרם
עותקים מודפסים של המגזין שחולקו לבאי קונגרס האספרנטו העולמי ב-2003
**Libera Folio** (תרגום מילולי: הדף החופשי) הוא מגזין אינטרנטי עצמאי באספרנטו, שהושק באפריל 2003. המגזין פועל באופן עצמאי ובילתי תלוי באגודת האספרנטו העולמית, והוא אחד מאתרי האספרנטו הנקראים ביותר, שאינם שייכים לארגוני האספרנטו ה'רשמיים'. מטרתו להוות במה לדיון פתוח וביקורתי על ההתפתחויות בתנועת האספרנטו העולמית.

האתר הוקם על ידי איסטבן ארטל ההונגרי-צרפתי (István Ertl, שערך בעבר גם את מגזין אספרנטו) וקל קניאיבילה (Kalle Kniivilä) הפיני, המשמש גם כעורך. יאן אולריך הסקה (Jan-Ulrich Hasecke) שימש כמנהל טכני בין השנים 2004 ל-2016. בספטמבר 2016 החליף יוקה פיאטיליינן (Jukka Pietiläinen) את קניאיבילה כעורך האתר, וב-2020 שב קניאיבילה לערוך אותו.

הרעיון להקמת מגזין אספרנטו עצמאי שאיננו מקושר לארגונים הממוסדים של התנועה עלה בתחילת אפריל 2003, לאחר שמזכיר וועדת הקונגרס של אגודת האספרנטו העולמית, ניקולה ראשיץ, פרש במחאה כחלק מוויכוח פנימי בתנועה. ההתפתרות הציפה את התחושה שבתנועה חסרה במה המספקת מידע אמין ובילתי מתווך, ופרשנויות על האירועים השונים והוויכוחים הפנימיים בה. כשבוע לאחר שהרעיון עלה, ב-11 באפריל, הושק האתר עם שלושה מאמרים בנושא העזיבה של ראשיץ. תאריך ההשקה הרשמי היה 12 באפריל, אז החל השיווק והפרסום אודות המגזין המקוון החדש, והקמתו אף סוקרה בעיתונות האספרנטו ה'רשמית' של הארגונים השונים.

לאורך השנים נמתחה מעל דפי המגזין ביקורת לא אחת על נושאי תפקידים באגודת האספרנטו העולמית ועל ארגונים שונים בתנועת האספרנטו, ומנגד - עורכי האתר עצמו וכותביו הוחרמו לא אחת על ידי אישים וקבוצות בקהילת דוברי השפה שנפגעו מהסיקור.

בדצמבר 2003 כבר מספר הכניסות היומי לאתר את ה-3000 לראשונה. במאי 2012 פרסם האתר כי מספר הכניסות החודשי שלו עומד על כ-70 אלף כניסות.

קישורים חיצוניים
----------------

ויקישיתוף מדיה וקבצים בנושא **Libera Folio** בוויקישיתוף
* 

* אתר האינטרנט הרשמי של Libera Folio (באספרנטו)
* Libera Folio, ביישום טלגרם

הערות שוליים
------------

1. ↑  Libera Folio refunkcias post diskopaneo en servilo, באתר Libera Folio, יוני 2012 (באספרנטו)

| אספרנטו |
| --- |
| ארגונים | אגודת האספרנטו העולמית • ארגון הנוער האספרנטיסטי הכלל-עולמי • האגודה לאספרנטו בישראל • Sennacieca Asocio Tutmonda • האקדמיה לאספרנטו • אספרנטה ציוויטו |
| תרבות האספרנטו | תנועת האספרנטו • דגל אספרנטו • המנון תנועת האספרנטו • כנס האספרנטו העולמי • יום זמנהוף • הומארניסמו • פספורטה סרבו • שלושת הסוציולקטים |
| ספרים | Unua Libro • Plena Ilustrita Vortaro de Esperanto • פונדמנטו דה אספרנטו • המדריך השלם לדקדוק אספרנטי |
| כתבי עת | מגזין אספרנטו • Kontakto • ישראלה אספרנטיסטו • Libera Folio • Monato |
| סרטים | Angoroj • אינקובוס (סרט) |
| מוזיקה | Kajto • דולצ'אמאר • פרסונה (להקה) |
| אינטרנט | לרנו! • ויקיפדיה האספרנטית |
| אישים בעולם | אליעזר לודוויג זמנהוף • לידיה זמנהוף • לואי-כריסטוף זלסקי-זמנהוף • הקטור הודלר • קלמן קלוצ'אי • אוניסבורו דגוצ'י • קז'ימייז' ביין • טיבור סקלי • ויליאם אולד • סוניה לאנג • אדמון פריווה • פטר גינז • אנטוני גרבובסקי • בה ג'ין • ולדמר לנלה • קלוד פירון • אלפרד הרמן פריד • בוריס קולקר |
| אישים בישראל | נתן בן ציון חבקין • יוסף שמר • עמרי ונדל • יוסף כהן-צדק • ישעיהו תומא שי"ק • עזרא ציון מלמד • איתמר בן אב"י |
**Theoretical Inquiries in Law** הוא כתב עת משפטי בשפה האנגלית היוצא לאור פעמיים בשנה על ידי מרכז-על ע"ש צגלה למחקר בין-תחומי של המשפט, בפקולטה למשפטים באוניברסיטת תל אביב. ב-2017 דורג כתב העת כראשון בעולם במדד ה-Impact Factor מבין כ-600 כתבי העת המשפטיים המתפרסמים מחוץ לארצות הברית, לפי מערכת הדירוגים של Washington and Lee Law School.

כתב העת עוסק בתאוריה של המשפט ובתחומים משיקים כאשר יש להם השלכה על סוגיות משפטיות כמו סוציולוגיה, היסטוריה, פילוסופיה וכלכלה. כל גיליון מוקדש לנושא אחר שנידון במסגרת כנס אקדמאים בין לאומי שנערך אחת לחצי שנה. הכותבים לכתב העת כוללים אקדמאים מתחומים מגוונים, ומכך כתב העת משמש במה לעיסוק בתיאוריה משפטנית גם לאקדמאים שאינם משפטנים.

מאמרי כתב העת נשפטים בשיפוט אקדמי, ונערכים על ידי מערכת סטודנטיאלית, בפיקוח אקדמי של העורך הראשי ועורכים-אורחים.

משרד עורכי הדין גורניצקי ושות' הוא נותן חסות של כתב העת.

היסטוריה
--------

כתב העת נוסד בשנת 2000 על ידי פרופסור אריאל פורת, שגם ערך אותו עד שנת 2003. לאחר מכן, כיהנו כעורכים ראשיים פרופסורים בכירים נוספים מהפקולטה למשפטים באוניברסיטת תל אביב.

### עורכים ראשיים

| עורך ראשי | תקופת כהונה |
| --- | --- |
| אריאל פורת | 2000–2003 |
| איל בנבנישתי | 2003–2005 |
| חנוך דגן | 2005–2006 |
| אסף לחובסקי | 2006–2011 |
| שרון חנס | 2011–2017 |
| אלון קלמנט | 2017–2022 |
| רונן אברהם | 2022 - כיום |

קישורים חיצוניים
----------------

* אתר האינטרנט הרשמי של Theoretical Inquiries in Law
* Theoretical Inquiries in Law, ברשת החברתית פייסבוק
* Theoretical Inquiries in Law, ברשת החברתית אקס (טוויטר)
* Theoretical Inquiries in Law, ברשת החברתית LinkedIn
* Theoretical Inquiries in Law, ברשת החברתית אקס (טוויטר)

הערות שוליים
------------

1. 1 2 3  Theoretical Inquiries in Law, באתר הפקולטה למשפטים, אוניברסיטת תל אביב (באנגלית)
2. ↑  ניתן לראות את מקומו בדירוג של ‏Washington and Lee Law School, ‏כאן, תוך סימון non us‏(הקישור אינו פעיל, 19.12.2019)
פירוש נוסף ערך זה עוסק בסיפור סאטירי מאת איציק מאנגר משנת 1939. אם התכוונתם לסיפור המקראי של גן עדן, ראו גן עדן / הסיפור במקרא.

**סיפור גן-העדן** (ביידיש: **דאס בוך פון גן-עדן**, **הספר מגן-עדן**) הוא סיפור סאטירי מאת איציק מאנגר ופורסם בוורשה בשנת 1939. הסיפור עמד על תפיסת גן העדן אצל היהודים אל מול הווי החיים הקשה שלהם בעיירות. גיבורו המרכזי הוא שמואל-אבא, מלאך שנולד על הארץ בלא ששכח את עברו בגן העדן, ומספר להוריו ולקומץ מאנשי העיירה את חוויותיו מחייו הקודמים שם. סיפוריו של שמואל-אבא מכים בהלם את השומעים, שכן מתברר שאין הבדל בין גן העדן לבין החיים עלי אדמות פרט לשליטה במלאך המוות, בניגוד לתפישת גן העדן האידילית שרווחה בזמנו אצל היהודים. במהלך הסיפור שזורים גם פזמונים רבים וחלקם אף הומוריסטים.

סיפור גן-העדן ידוע גם בשם **פרשת חייו המופלאה של שמואל אבא אברבו**.

עלילת הספר
----------

שמואל-אבא, צעיר המתגורר בגן עדן, משתובב עם חברו משתינון, כשזה מספר לו שהוא שמע כי אחד המלאכים השיכורים קיבל משימה לנקוף על אפו של שמואל-אבא ולשלחו לארץ. מקור הנקיפה באמונה יהודית שטרם נולדים ויורדים אל הארץ, בא מלאך (ומלמד אותו כדי להקל על קליטתו במשך חייו, לאחר מיכן) מכה את הנולד הרך על אפו, כך שזה שוכח את כל שראה בגן העדן וגם מקבל את שני הפסים שבין האף לפה. שמואל-אבא לא רוצה לשכוח את שראה בגן העדן, ולכן מחליט לרקום מזימה נגד אותו המלאך שאמור לנקוף על אפו ולשלחו. הוא מערים עליו באמצעות אלכוהול ואף מזויף, כך שעולה בידו של שמואל-אבא להיוולד להורים ארציים בלא שנקף מלאך על אפו, ועל כן לא שכח את שקרה לו לפני היוולדו. מיד עם היוולדו מתחיל לדבר עם אימו ולחבב אותה, אך את אביו אוהב פחות שכן הוא אלים ובוטה.

אז מחליט שמואל-אבא לשתף את הוריו וקומץ ממכובדי העיירה בחוויותיו מגן העדן ופותח בסדרת שיחות ליליות שבכל אחת מהן הוא מספר על אירוע אחר שחווה בגן העדן. הוא פותח בחברותו עם מלאך אחר בשם משתינון וממשיך בסיפור על רוחות הרפאים שראה בגן העדן בליל שימורים שעבר. בערב זה הוא מתאר היתקלות של מלאך המוות עם מלאך אחר, שניסה למנוע ממנו לקחת את נפשה של צעירה בת 19 ולא הצליח בכך, וכן את פרלה המלאכית, שאהבתה נכזבה ומאז
היא סובבת בגן עדן בלילות כמשוגעת.

בערב שלאחר מכן, מספר שמואל-אבא על הרפתקה לילית אליה יצא עם חברו משתינון, באחוזותיו של דוד המלך, שם ראו את הנעשה בחדרי חדרים בין דוד לבת שבע ולאבישג, וכן את שאול המלך שבא להילחם על המלוכה שאבדה לו. בסתר אף פגשו באדם וחוה שביכו את מר גורלם בעקבות התפוח שאכלה חוה.

הספר מסתיים בסיפורו של שור הבר שברח מגן העדן היהודי לעבר גן העדן הנוצרי, ועל המהומה שנוצרה שכן כל הצדיקים לא ידעו מה יאכלו עתה כשיבוא המשיח. שמואל-אבא ומשתינון נשלחו לשמור עליו בגן העדן הנוצרי כדי שהשור לא ייטמא, ולאחר תקופת הבראה בו חזר השור לסורו, מלווים אותו חזרה לגן העדן היהודי וחוגגים עם כל הצדיקים את חזרתו.

תרגומים והוצאות
---------------

סיפור גן-העדן הופיע בוורשה ביידיש בשנת 1939 ותורגם להולנדית בשנת 1958, לגרמנית בשנת 1963. הספר יצא בעברית בשנת 1982 בתרגומו של ק. א. ברתיני ובהוצאת עם עובד. בשנת 1981 העלה התיאטרון הקאמרי עיבוד בימתי לספר בבימויו של שמואל בונים.

לקריאה נוספת
------------

* וולוול טשרנין, "בין אוטופיה לדיסטופיה: "ספר גן העדן" מאת איציק מאנגר", **נכון: כתב עת לאוטופיה ולדיסטופיה בספרות**, 1, אוקטובר 2018, עמ' 89-77.

קישורים חיצוניים
----------------

* יוסף פרידלנדר, המדרש של מאנגר, מעריב, 22 באוקטובר 1982
פטה פואה גרא בלוויית יין קינוח מאזור בורדו, מוגש עם לחם כהה – מאושיות הגורמה הצרפתי
**גוּרְמֵה** (צרפתית: **Gourmet**) הוא מונח המציין אידיאל תרבותי הנקשר עם אמנות הקולינריה העילית ("Haute cuisine" ולעיתים "Grande cuisine"). זו מתאפיינת בשכלול ההכנה והעיצוב של מנות אוכל מורכבות, עשירות בניואנסים ופעמים רבות קטנות בגודל, המוגשות כחלק מארוחות גדולות.

לרוב נעשה במונח שימוש חיובי בהקשר של גינונים ואנשים שעימם נכרכים טעם טוב, תשוקה ותרבות משכילה. לעיתים עם זאת יש לו גם אסוציאציה שלילית של אליטיזם. אדם בעל ערכי גורמה נקרא אנין טעם (בצרפתית: **גורמן**, Gourmand, ובגרמנית: פיינשמקר, משם הגיע הביטוי ליידיש ולסלנג העברי). 

הכינוי גורמה מופיע בשירות תיאור מעמד וסיווג של מסעדות, סוגות-בישול, ארוחות ומרכיבי-מזון באיכות גבוהה, שמוגשים בצורה מיוחדת ואנינה או שיש בהם מן התחכום באופן כללי. תעשיית גורמה, ושוק בהתאם, התפתחו בעולם המערבי שמחוץ לצרפת לאורך העשורים האחרונים, בין היתר עם העלייה בהכנסות ובמקביל העלייה במודעות קולינרית ותזונתית גלובלית. קטגוריות שונות כגון קפה, גבינות וכיוצא בזה מופרדות לעיתים קרובות בעת שיווקן לתתי-קבוצות של "סטנדרטית" ו"גורמה".

אירועים מסוימים כדוגמת טעימות יין מופקים עבור אנשים הרואים עצמם כגורמה. יש גם תוכניות טלוויזיה ועיתונות הפונות לקהל היעד המחשיב עצמו כגורמה או שמעוניין להרחיב ידיעותיו בנושא. התפתחה אף תיירות-גורמה, המכַוונת עצמה למקומות שבהם ניתן לטעום ולרכוש מאכלים ויינות הנחשבים כגורמה.

גורמה אף מאפיין מאכלים מהמטבח הפרסי כגון גורמה סבזי, אשר תחילתו במילה "גורמה" המבטאת בקרב הפרסים שיוך למאכל-מלכים.

ראו גם
------

* גסטרונומיה
* מעדנייה
* סנוביזם
* המטבח הצרפתי
* נהנתנות

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **גורמה** |
| ויקישיתוף תמונות ומדיה בוויקישיתוף: **גורמה** |

| ארוחות |
| --- |
| בוקר | ארוחת בוקר (ישראלית • אנגלית • קונטיננטלית) • ארוחת עשר |  |
| צהריים | בוהריים • ארוחת צהריים • שעת התה |
| ערב | ארוחת ערב • ארוחת לילה |
| ראו גם | ארוחת ביניים • ארוחת טלוויזיה • ארוחת טיסה • גורמה • מזנון • פיקניק |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544282605171
* BnF: cb12011759g (data)
* GND: 4384026-7
* LCCN: sh90000244

 |
הנסיכה, בשנת 2013 בחברת משפחתה
**הנסיכה אייקו**, המכונה **הנסיכה טושי** (ביפנית: **敬宮愛子内親王**; בתרגום לעברית: **טושי-נו-מיה-אייקו-נאשינו**; נולדה ב-1 בדצמבר 2001) היא הבת היחידה של קיסר יפן, נארוהיטו ואשתו הנסיכה מסאקו.

המשך השושלת
-----------

הלידה עוררה התרגשות עזה ביפן, כיוון שיורש העצר ורעייתו ניסו להרות במשך שמונה שנים. רשתות הטלוויזיה במדינה הפסיקו את מתכונת השידורים הרגילה, ועברו לשדר צילומים של מסאקו, נסיכת יפן בת ה-37 מגיעה לבית היולדות המלכותי ומנופפת לקהל. הנסיכה מסאקו סירבה לבדוק את מין העובר בהיריון, ובעם היפני התעוררו תקוות כי מדובר בבן. לקיסר יפן לשעבר, אקיהיטו, שני בנים: הקיסר הנוכחי, נארוהיטו ואחיו פומיהיטו, נסיך אקישינו, אבי הנסיכות מאקו וקאקו. מאז 1965 לא נולד בן בשושלת המלוכה היפנית. החוק היפני מאפשר רק לבנים לרשת את הקיסר, כך שהולדת הנסיכה החדשה עדיין לא סיפקה יורש עצר לכס הקיסרות. ביפן התעורר ויכוח האם יש לשנות את החוק כדי לאפשר גם לאישה לשבת על כס הקיסרות. ראש ממשלת יפן ג'וניצ'ירו קואיזומי יזם חוק שיאפשר לאישה לשבת על כס הקיסרות, כדי לפתור את משבר ההמשכיות. הוויכוח הסתיים ב-6 בספטמבר 2006, כאשר קיקו, נסיכת אקישינו, אשתו של פומיהיטו, נסיך אקישינו, ילדה בן, הנסיך היסאהיטו (悠仁親王).

שמה
---

שמה הפרטי של הנסיכה מורכב משתי סימניות קאנג'י: אהבה (愛) וילד (子) והמשמעות היא "אדם שאוהב את הזולת". שמה הקיסרי הוא הנסיכה טושי (敬宮)) שמשמעותו "אדם שמכבד את הזולת". היא לא תוכל להמשיך ולהשאיר כינוי זה אם תינשא לאדם שאיננו מהמשפחה הקיסרית. שמה ניתן לה על ידי הוריה, ששברו את המסורת הקיסרית בה ניתן שמו של הצאצא על ידי הקיסר המכהן.

חייה
----

הנסיכה אייקו החלה את לימודיה בגן ילדים מרשת מוסדות החינוך היוקרתיים גאקושין (学習院) ב-3 באפריל 2006, אותו סיימה ב-15 באפריל 2008. באותה רשת המשיכה גם בבית הספר היסודי ובבית ספר תיכון לבנות.
ביום הולדתה השמיני פורסם שהנסיכה מתעניינת בקליגרפיה, סימניות קאנג'י, קפיצה בחבל, שירה ונגינה בפסנתר וכינור.

תקרית הבריונות
--------------

במרץ 2010 הודיע דובר משפחת המלוכה ביפן כי הנסיכה הפסידה כמה ימי לימוד משום שסבלה מחרדה שהיא תוצאה של הצקות ובריונות של כמה מהבנים בבית הספר. תקרית זו פתחה צוהר לנעשה במערכת החינוך ביפן, שהתבררה כסובלת ממקרי אלימות.

קישורים חיצוניים
----------------

ויקישיתוף מדיה וקבצים בנושא **אייקו, נסיכת יפן** בוויקישיתוף
* אייקו, נסיכת יפן, ברשת החברתית אינסטגרם

* Kunaicho | Their Imperial Highnesses Crown Prince Naruhito and Crown Princess Masako
* Kunaicho | Press Conference by Their Imperial Highness The Crown Prince and Crown Princess After the Birth of Her Imperial Highness Princess Aiko
* Kunaicho | Press Conference on the occasion of the First Birthday of Her Imperial Highness Princess Aiko
* BBC News | Japan's new princess meets the public


|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 7910 3098
* NDL: 00936550
* VIAF: 257324257
* WorldCat: viaf-257324257

 |
**אלפיזאוריים** (שם מדעי: **Alepisauridae**; מילולית: "לטאות חסרות קשקשים") היא משפחה של דגי גרם מהסדרה דגי-לטאים החיים ברחבי האוקיינוסים השונים. במראם הם דומים ללטאות, במבנה הלסתות וצורת הגוף. משפחה זו מכילה סוג בודד - **אלפיזאורוס** (*Alepisaurus*) ובו שני מינים.

מינים אלה נודדים לאורך מרבית האוקיינוסים, למעט באזורי הקוטב, אם כי נתפסו כמה פרטים בגרינלנד. לרוב הם נימשים מספינות לדיג טונה, או כשהם נסחפים מתים לחופים.

דגים אלה הם טורפים שיכולים להגיע לאורך 215 סנטימטרים ולמשקל של 10 קילוגרם. הם בעלי לסתות מוארכות בעלות שורות של שיניים חדות והם טורפים יעילים עם גוף הידרודינמי בעל סנפיר גב דמוי-מפרש קוצני (בדומה למפרשן) המתאים לתאוצה אחרי טרף של דגים אחרים או יצורי ים דומים. 

דגים אלה בעלי עיניים גדולות וראייה טובה גם בתנאי חשיכה, תכונה חשובה מאחר שהם חיים לרוב בעומק של מעל 2 קילומטרים מתחת פני הים.

מינים
-----

למשפחה זו שייכים רק 2 מינים:

* *Alepisaurus brevirostris*
* *Alepisaurus ferox*

קישורים חיצוניים
----------------

ויקישיתוף מדיה וקבצים בנושא **אלפיזאוריים** בוויקישיתוף
* אלפיזאוריים, באתר ITIS (באנגלית)
* אלפיזאוריים, באתר NCBI (באנגלית)
* אלפיזאוריים, באתר Animal Diversity Web (באנגלית)
* אלפיזאוריים, באתר האנציקלופדיה של החיים (באנגלית)
* אלפיזאוריים, באתר GBIF (באנגלית)
* אלפיזאוריים, באתר אנציקלופדיה בריטניקה (באנגלית)
גרף התפלגות נורמלית תקנית מצטברת (אדום) וגרף של פונקציית התפלגות מצטברת אמפירית (כחול) שחושב מתוך מדגם של 50 תצפיות מתוך התפלגות נורמלית תקנית. התצפיות מסומנות בקווים ירוקים
בסטטיסטיקה, **פונקציית התפלגות מצטברת אמפירית** היא פונקציה שמחושבת מתוך מדגם ונועדה לאמוד את פונקציית ההתפלגות המצטברת של משתני המדגם. פונקציה זו היא פונקציית מדרגות מונוטונית לא יורדת. משמאל לערך המדגם הנמוך ביותר היא שווה ל-0. מימין לערך המדגם הגבוה ביותר, היא שווה ל-1. בכל ערך מדגם היא גדלה ב-{\displaystyle {\frac {1}{n}}}, כאשר {\displaystyle n} הוא גודל המדגם.

לפי משפט גליבנקו-קנטלי, ההתפלגות האמפירית מתכנסת כמעט בוודאות באופן אחיד להתפלגות משתני המדגם.

הגדרה
-----

נתון מדגם מקרי של משתנים מקריים שווי התפלגות ובלתי תלויים, {\displaystyle \ X\_{1},\dots ,X\_{n}}. פונקציית ההתפלגות המצטברת האמפירית של המדגם מוגדרת באמצעות,

{\displaystyle {\widehat {F}}\_{n}(x)={\frac {1}{n}}\sum \_{i=1}^{n}1\_{(-\infty ,x]}(X\_{i})}

כאשר הפונקציה המציינת {\displaystyle \ 1\_{(-\infty ,x]}} מחושבת באופן הבא,

{\displaystyle 1\_{(-\infty ,x]}(t)=\left\{{\begin{matrix}1&{\mbox{if}}\ t\in (-\infty ,x]\\0&{\mbox{if}}\ t\notin (-\infty ,x]\end{matrix}}\right.}

תכונות האומד
------------

עבור כל נקודה {\displaystyle x}, כל אחד מהמשתנים המקריים {\displaystyle 1\_{(\infty ,x]}(X\_{i})} מתפלג ברנולי עם פרמטר {\displaystyle F\left(x\right)}, ולכן הסכום שלהם הוא משתנה מקרי בינומי, {\displaystyle \sum \_{i=1}^{n}1\_{(\infty ,x]}(X\_{i})\sim {\textrm {B}}\left(n,F(x)\right)}.

מכאן ניתן לחשב את התוחלת ואת השונות של {\displaystyle {\widehat {F}}\_{n}(x)}. האומד {\displaystyle {\widehat {F}}\_{n}(x)} הוא אומד חסר הטיה של {\displaystyle \ F(x)}, כלומר,
{\displaystyle E\left[{\widehat {F}}\_{n}(x)\right]=F(x)}.
השונות היא, {\displaystyle \ Var\left({\widehat {F}}\_{n}(x)\right)={\frac {F(x)(1-F(x))}{n}}}.

לפי החוק החזק של המספרים הגדולים, {\displaystyle {\widehat {F}}\_{n}(x)} מתכנס כמעט בוודאות ל-{\displaystyle \ F(x)} ולכן הוא אומד עקיב.

לפי משפט גליוונקו-קנטלי, {\displaystyle {\widehat {F}}\_{n}(x)} מתכנס כמעט בוודאות ל-{\displaystyle \ F(x)}, באופן אחיד על הממשיים.
כלומר, {\displaystyle \ \sup \_{x\in \mathbb {R} }{\big |}{\widehat {F}}\_{n}(x)-F(x){\big |}{\xrightarrow {\text{a.s}}}0}.

לפי משפט הגבול המרכזי יש ל-{\displaystyle {\widehat {F}}\_{n}(x)} התפלגות אסימפטוטית נורמלית,
{\displaystyle \ {\sqrt {n}}{\big (}{\widehat {F}}\_{n}(x)-F(x){\big )}{\xrightarrow {d}}{\mathcal {N}}{\Big (}0,F(x){\big (}1-F(x){\big )}{\Big )}}.

קישורים חיצוניים
----------------

ויקישיתוף מדיה וקבצים בנושא **פונקציית התפלגות מצטברת אמפירית** בוויקישיתוף
**גרסיליצרטופס** (שם מדעי: *Graciliceratops*) הוא סוג דינוזאור בן לקבוצת הצרטופסים שהתקיים באסיה במשך הקרטיקון העליון שלפני 96 עד 89 מיליון שנה מזמננו.

המאובנים של דינוזאור זה התגלו משרידים מקוטעים בתצורות ביאן שירן (אנ') שבמונגוליה ב-1975 בידי החוקרות הפולניות טרזה מריאנסקה (Teresa Maryańska) והלצ'קה אוסמולסקה (Halszka Osmólska) ששייכו את הממצאים למיקרוצרטוס הקרוב ובהמשך גם בוטל מספק. החוקר פול סרנו שבדק את הממצאים סיווג את הסוג ב-2000 כשמשמעות שמו: "gracilis" - דק בלטינית ו-"keras" - קרן ביוונית, כלומר: "קרן דקה". סוג זה כולל מין יחיד - *Graciliceratops mongoliensis*, הקרוי עקב הימצאו במונגוליה.

מאפיינים
--------

צרטופסיד זה היה קטן יחסית, בעל גולגולת באורך 20 ס"מ שהגיע לאורך של 60 ס"מ ומשקל מוערך של 2.27 עד 9.1 ק"ג. עם זאת נראה שמדובר היה בפרט צעיר ופרטים בוגרים יכלו להגיע לאורך שני מטרים.

הוא דומה מעט לפרוטוצרטופס קל-משקל והיה בעל עטרה קטנה לאורך העורף ומבנה גפיו התאים לתנועה דו-רגלית כשהיו לו גפיים ארוכות ודקות ועצמות מסרק רחבות וקצרות דומות מעט לפרסות. ככל הנראה היה צמחוני שהתבסס על צמחייה קרקעית כמו שרכים ומחטניים.

קישורים חיצוניים
----------------

ויקישיתוף מדיה וקבצים בנושא **גרסיליצרטופס** בוויקישיתוף
* גרסיליצרטופס, באתר האנציקלופדיה של החיים (באנגלית)
* גרסיליצרטופס, באתר GBIF (באנגלית)